Diari Oficial de la Generalitat Valenciana


Sumari del DOGV 7070, del 18-07-2013 (2013/7532)

RESOLUCIÓ de 10 de juliol de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe segona del lloc de viceintervenció de l'Ajuntament del Campello.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7070

Data del DOGV
:   18-07-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/7532


Data del document
:   10-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 10 de juliol de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe segona del lloc de viceintervenció de l'Ajuntament del Campello. [2013/7532]  
El Ple de l'Ajuntament del Campello, en sessions celebrades els dies 28 de juny i 26 de juliol de 2012, va acordar modificar la relació de llocs de treball, amb la creació d'un lloc de viceintervenció per a l'exercici de funcions de col·laboració immediates a les d'intervenció.  
Així mateix se sol·licita a la Conselleria de Presidència i Agricultura, Pesca, Alimentació i Aigua la classificació de l'esmentat lloc de treball en classe segona, la provisió del qual està reservada a funcionaris amb habilitació de caràcter estatal pertanyents a la subescala d'intervenció-tresoreria, categoria d'entrada.  
Consta en l'expedient certificació acreditativa de la modificació de la relació de llocs de treball, expedida per la secretaria general de la corporació, i la publicació de l'aprovació inicial en el Butlletí Oficial de la Província d'Alacant núm. 188, d'1 d'octubre de 2012, i la publicació de l'aprovació definitiva en el Butlletí Oficial de la Província d'Alacant núm. 215, de 12 de novembre de 2012.  
Vist el que disposa l'article 169 de la Llei 8/2010, de 23 de juny, de la Generalitat, de Règim Local de la Comunitat Valenciana, segons el qual les entitats locals podran crear discrecionalment llocs de treball de col·laboració reservats a personal funcionari amb habilitació de caràcter estatal de la subescala i categoria que siga procedent per a l'exercici de funcions de col·laboració en els llocs de secretaria, intervenció o tresoreria.  
En virtut d'això, i fent ús de les competències que m'atribuïxen l'article 164.1 de la Llei de 23 de juny, de la Generalitat, de Règim Local de la Comunitat Valenciana, i l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Classificar el lloc de viceintervenció de l'Ajuntament del Campello en classe segona, que queda reservat a funcionaris amb habilitació de caràcter estatal pertanyents a la subescala d'intervenció-tresoreria, categoria d'entrada.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador a partir de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no es pot interposar recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que estimen oportuna.  
  
València, 10 de juliol de 2013.- El conseller de Presidència i Agricultura, Pesca, Alimentació i Aigua: José Císcar Bolufer.